CELEX: 32013R0161
Language: sk
Date: 2013-02-21 00:00:00
Title: Vykonávacie nariadenie Komisie (EÚ) č. 161/2013 z  21. februára 2013 o povolení prípravku hydroxidu sodného ako kŕmnej doplnkovej látky pre mačky, psy a okrasné ryby  Text s významom pre EHP

22.2.2013   
            
            
               SK
            
            
               Úradný vestník Európskej únie
            
            
               L 49/52
            
         VYKONÁVACIE NARIADENIE KOMISIE (EÚ) č. 161/2013
   z 21. februára 2013
   o povolení prípravku hydroxidu sodného ako kŕmnej doplnkovej látky pre mačky, psy a okrasné ryby
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje opätovné prehodnotenie doplnkových látok povolených podľa smernice Rady 70/524/EHS (2).
            
         
               (2)
            
            
               Prípravok hydroxidu sodného, číslo CAS 1310-73-2, bol povolený bez časového obmedzenia v súlade so smernicou 70/524/EHS ako kŕmna doplnková látka pre mačky a psy smernicou Komisie 86/525/EHS (3). Uvedený prípravok bol následne zapísaný do registra kŕmnych doplnkových látok Spoločenstva ako existujúci výrobok v súlade s článkom 10 ods. 1 nariadenia (ES) č. 1831/2003.
            
         
               (3)
            
            
               V súlade s článkom 10 ods. 2 nariadenia (ES) č. 1831/2003 v spojení s článkom 7 uvedeného nariadenia bola predložená žiadosť o opätovné prehodnotenie hydroxidu sodného, číslo CAS 1310-73-2, ako kŕmnej doplnkovej látky pre mačky a psy a v súlade s článkom 7 uvedeného nariadenia bola predložená žiadosť o nové použitie pre okrasné ryby, s požiadavkou o zaradenie uvedenej doplnkovej látky do kategórie doplnkových látok „zootechnické doplnkové látky“. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (4)
            
            
               Európsky úrad pre bezpečnosť potravín (ďalej len „úrad“) vo svojom stanovisku z 11. septembra 2012 (4) dospel k záveru, že vzhľadom na skutočnosť, že táto doplnková látka bola už povolená na použitie v potravinách s tou istou funkciou, hydroxid sodný nemá za navrhovaných podmienok použitia nepriaznivé účinky na zdravie zvierat a vzhľadom na to, že jeho funkcia v krmivách je v podstate rovnaká ako v potravinách, t. j. regulátor kyslosti, nie je potrebné ďalej preukazovať jeho účinnosť. Úrad dospel k záveru, že ak sa prijmú primerané bezpečnostné opatrenia, nevzniknú žiadne bezpečnostné riziká pre používateľov. Úrad tiež overil správu o metóde analýzy tejto kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia hydroxidu sodného vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Preto by sa malo povoliť používanie tohto prípravku v súlade s prílohou k tomuto nariadeniu.
            
         
               (6)
            
            
               Vzhľadom na to, že bezpečnostné dôvody nevyžadujú okamžité vykonanie zmien v podmienkach povolenia, je vhodné povoliť prechodné obdobie na spotrebovanie existujúcich zásob doplnkovej látky, premixov a kŕmnych zmesí obsahujúcich túto doplnkovú látku, v súlade s povolením smernicou 86/525/EHS.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „regulátory kyslosti“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Doplnková látka uvedená v prílohe a premixy obsahujúce túto doplnkovú látku, vyrobené a označené pred 14. marcom 2014 v súlade s pravidlami platnými pred 14. marcom 2013, sa môžu aj naďalej uvádzať na trh a používať až do vyčerpania existujúcich zásob.
   Kŕmne zmesi obsahujúce doplnkovú látku uvedenú v prílohe, vyrobené a označené pred 14. marcom 2015 v súlade s pravidlami platnými pred 14. marcom 2013, sa môžu aj naďalej uvádzať na trh a používať až do vyčerpania existujúcich zásob.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. februára 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. ES L 270, 14.12.1970, s. 1.
   
      (3)  Ú. v. ES L 310, 5.11.1986, s. 19.
   
      (4)  EFSA Journal 2012 (Úradný vestník EFSA 2012); 10(10):2882.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s 12 % obsahom vlhkosti
               
            
                  
                     Kategória technologických doplnkových látok. Funkčná skupina: regulátory kyslosti
                  
               
            
                  1j524
               
               
                  —
               
               
                  Hydroxid sodný
               
               
                  
                               
                           
                           
                              
                                 Zloženie doplnkovej látky
                              
                              Hydroxid sodný 50 % hmotn.
                              (vodný roztok)
                           
                        
                               
                           
                           
                              
                                 Charakteristika účinnej látky
                              
                              Hydroxid sodný ≥ 98,0 % celkových zásad (vypočítané ako NaOH)
                              NaOH č. CAS: 1310-73-2
                              Vyrobený chemickou syntézou
                           
                        
                               
                           
                           
                              
                                 Metóda analýzy
                                  (1)
                              
                              Stanovenie hydroxidu sodného v kŕmnej doplnkovej látke: Titrácia – monografia č. 1 Spoločného katalógu špecifikácií pre potravinárske prídavné látky Spoločného výboru expertov FAO/WHO pre potravinárske prídavné látky (JECFA) (2006) „hydroxid sodný“.
                           
                        
               
                  Mačky, psy a okrasné ryby
               
               
                  —
               
               
                  —
               
               
                  —
               
               
                  
                              1.
                           
                           
                              Na účely bezpečnosti: počas manipulácie sa musí použiť ochranná dýchacia maska, ochranné okuliare, rukavice a ochranný odev.
                           
                        
                              2.
                           
                           
                              Na účely použitia: výsledná celková koncentrácia hydroxidu sodného v krmive nesmie ohroziť celkovú rovnováhu elektrolytov.
                           
                        
               
                  14. marec 2023
               
            
         (1)  Podrobné informácie o analytických metódach sú k dispozícii na týchto internetových adresách: http://irmm.jrc.ec.europa.eu/EURLs/EURL_feed_additives/Pages/index.aspx a http://www.fao.org/ag/jecfa-additives/details.html?id=400